
Ruits an Flooers, Itchy Coos an Drama Students 

Bi the Stravaigin Reporter 



I n 1985, an essay cried The Ruit an the 
Flooer bi William Neill wis furthset in 
Chapman. Ingaitherin frae his ain experience, 
o the significance o language, Neil writ that 
the maist important pairt wis the kennin o yer 
ain language. 

“oor ain hame leids were a necessair lugmark 
o Scottishness” 

Neill taks a braid ingaitherin vizzy o Scot¬ 
land, awnin that its three heidmaist languages 
(Gaelic, Scots an English) can wark weel 
thegither wi some 
fowk flitting comfort¬ 
able like in an oot the 
three o thaim. He 
airgies agin the fause 
front o Scottishness 
bein pit forrit athoot 
the uphaud o the uiss 
o oor ain language, 
takin tent o the place 
that English haes in 
oor lives. The essay 
cuid a been written 
the day. Gey near 20 
year on, an efter devolution, tho the cam¬ 
paign tae forder the Scots language haes a 
mair heich profile an is stranger, it daes seem 
that mony o the forgaitherins hauden tae dae 
this is still aye cairriet oot in English. 

The Forum on Scots Language wis hauden 
on Seturday 20 September 2003 at the 
RSAMD in Glesca as pairt o a hail day’s 
ongauns rin bi the Itchy Coo alang wi the 
RSAMD an the SAC. The heidmaist souch o 
the collogue echoed muckle o whit Willie 
Neill proponed i.e. the cultural importance o 
a national language; knawledge o yer ain 
language bein a forder tae bi-lingulism; Scots 
bein the language o identity for Scots while 

Scots Tung WITTINS 
On the wab. 

The Scots Tung Wittins can be vizzied or doon- 
haunnelt an prentit (noo in PDF format forbye) 
frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

Tae hae a free PDF copy sent bi e-mail ilka 
month, phone 0131-665-5440. 

A hard copy o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


“The teuchest darg is 
tae get sic wark 
accordit its proper 
status in the minds o 
fowk an tae spread 
its affect in skuils an 
colleges” 


English is the language o pouer, authority an 
discipline. The collogue lairned o the 
RSAMD’s pairt in uphaudin Scots culture wi, 
amang ither things, its mandatory study o 
Scots as pairt o the curriculum an the wecht it 
pits on the biggin up an bringin on o the stu¬ 
dent’s naitural vice. Howanever, apairt frae 
ane maimber o the panel, Janet Paisley, an 
Matthew Fitt frae Itchy Coo, the collogue wis 
conductit in English. This shuirly reflecks 
whit Scots culture actually is raither nor whit 
fowk micht like it tae 
be. Scots haes tae be 
a livin language - the 
mair it’s uised in the 
public domain, par¬ 
ticular bi the educa- 
tit fowk that’s sae 
eydently uphaudin it, 
the less it’ll hae tae 
thole the creenge 
factor that’s dreed bi 
sae mony Scots the 
day. 

Ane o the questions 
that cam frae the flair wis frae ane o the 
young actors that awned tae hivin haed 
bother in pronouncin some Scots words e’en 
tho she wis a Scot. This is dowie. Tho we 
ken that language is organic, joukin, chyngin 
an growein aw the time, thon consait threaps 
a sairious wearin awa o Scots on the ae pairt 
the same time as it’s bein eydently uphaudit 
on anither. Mony fowk that sees thirsels as 
Scots juist splatters thair English wi the odd 
Scots word but the accent bides Scots, athoot 
ony doot, cause the echoes o the auld Scots 
uised bi past generations is still dirlin. If 
Scots is tae be taen serious like, it maun be 
studied serious like, a pynt makit bi ane o the 
panel, Jim Connell, Professor o Education at 
the University o Glesca. This uphaudit Willie 
Neill’s airgiement when he said, 

“The teuchest darg is tae get sic wark ac¬ 
cordit its proper status in the minds o fowk 
and tae spread its affect in skuils an colleges” 
Culture the day is positive in allouin Scots 
speakin bairns tae uise thair ain words athoot 
fear o gitin a row or ony rid faces. Projecks 
the likes o Itchy Coo’s is waukenin ither 
bairns that micht a felt a stranger tae thair 
Mither Tongue. Mony adult Scots an aw 
feels a stranger tae it, seein its revival as a bit 
o a joke. Tae forder the language siccar like, 
awbody, no juist the 1.5 million hamelt Scots 
speakers haes tae be able tae identify wi the 


written form o the language. 

A staundart gremmar an orthography shuid 
be pitten in place as suin as possible. If that 
wis tae happen, it wad tak awa the need for 
some orra phonetic spellins bein passed aff 
as Scots. Insteid, the bona fide shared words, 
cled in the natural rhythm o local speech, 
cuid come thro in Scots writin juist as it haes 
been duin in English in the bygane wi Scot¬ 
tish writers the likes o Jessie Kesson an 
Lorna Moon. 

The day feinisht wi the performance o six 
plays that haed “....been thocht up bi an 
written bi teachers an students frae aw the 
airts o Scotland. Takin a poem, story or his¬ 
torical ongaun as its stertin pynt, ilka piece 
[retellin] the episode in modem Scots, uisin 
dialecks an forms that refleck the wey Scots 
is spoken athort the country the day.” (Itchy 
Coo catalogue) 

Tam o Shanter’s Big Night Oot is editit bi 
Matthew Fitt an James Robertson. 

It’s furthset bi Itchy Coo, 

ISBN: 1 902927 73 7 price £6.99 

The hail o The Ruit an the Flooer an Stan¬ 
dard Language, Rigid Minds bi William 
Neill can be read in the centenary issue o 
Chapman (nos. 102-103) price £9.95. 

SLD's Scuil Wab 


S LD’s new Scuil Wab is tae be 
launched on Thursday the 27 November 
2003 at 11am at the Scottish Book Trust, 
Sandeman House, Tmnk’s Close, 55 High 
Street, Edinburgh. 

The SLD says that, “The Scuil Wab is for 
bairns o aw ages frae airlie years richt up 
tae Higher Still. The teachers’ pages hauds 
a walth o teachin materials as weel. 

At the launch, a hantle o primary fowers 
will be pittin it tae the test. Come alang an 
hae a shot yersel! 

There tea/coffee an a piece in yer haund 
forbye.” 


Copyricht 

© Copyricht for awthin written in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot limit o nummers an this hauds guid an 
aw for ony pairt o the wittins blat that’s furth¬ 
set in ony ither publication. 










Frae Hebrew tae Scots tae English 

A review bi Irene Brown 


I T wis an antrin find in an Oxfam buikshop 
that led tae the production o English born 
writer Diana Hendry’s hinnermaist pamphlet, 
Twelve Lilts - Psalms and Responses. The 
buik she fund wis a 1987 reprent o a work 
that wis first furthset in 1871 cried The 
Psalms: Frae Hebrew intil Scottis by Free 
Church minister, Peter Hately Waddell. 
Accordin tae Waddell, his owersettin wis 
“mair sib tae the original...nor oor weel kent 
English vairsion.” Tho Diana isna a Scots 
speaker, the ‘hameliness’ o the language in 
Waddell’s psalms spake tae her an egged her 
on tae owerset thaim ‘back’ tae a kinna Eng¬ 
lish that ettilt tae refleck thon feelin. She 
haes includit pairsonal responses tae the 
psalms that’s prentit alangside o the ower- 
settins. Waddell’s owersettins wis makit oot 
o a mellin o the Scots o Burns an Scott, some 
auld farrant as weel as some invented words. 
Diana says that Waddell’s owersettins “has 
the tang and tongue of the spoken voice”. 
Her re-owersettin o thae 12 psalms is testa¬ 
ment tae the strenth o Scots as a language in 
its ain richt, refleckin its ain special particu¬ 
larities that as J. Derrick McClure pints oot in 
his buik, Why Scots Matters, “The Scots 
language is a mark o the sindry identity o the 
Scottish fowk”. 

This is siccar e’en tho it wad seem that 
Waddell’s wark wis an academic exercise 
that inventit words the likes o ‘heal-ha’din’ 
tae mean ‘salvation ‘ an ‘kithgettin’ tae mean 
‘generation’ but ane that’s ootcome haed a 
less formal Scots vairsion in the hinneren that 


haes brocht aboot this unique furthsettin. 
There wadna be muckle mense in pittin a text 
owersetten frae Scots intae English back 
intae Scots an, syne Diana’s repones is in 
English an aw, ATI juist quo pairt o 
Waddell’s owersettins, the innin tae Psalm 
23. 

“The sheep-keepin o’ the Lord’s kind an 
canny, wi’ a braw howff at long last: David 
keeps his sheep; the Lord keeps David” 
Twelve Lilts - Psalms and Responses 
(ISBN 094588 34 1) can be gotten frae 
Mariscat Press price £5. 

Diana Hendry haes haed 2 poetry buiks 
furthset bi Peterloo, Making Blue an Bor¬ 
derers an a raicent ingaitherin for bairns No 
Homework Tomorrow furthset bi Glow¬ 
worm. She haes haed bairns’ buiks furthset 
an aw bi Red Fox an haes haed mony cutty 
stories furthset an read on the BBC Radio 4. 

Nixt Forgaitherin 

Tae be decidit 


Erratum. 

I N last month’s review o Maureen Sang- 
ster’s pamphlet, The Unseen Hospital, a 
mistak micht a gien the norrie that By the 
burnie that feeds the Dee, Being Intimate 
an To Christ wis includit in the pamphlet. 
They’re no. They are the three Scots poems 
that’s includit in her buik, Out of the Urn. 
STW apologises gin it haes airtit onybody the 
wrang wey or gien onybody ony fash. 


Scots Tung's Yule Cairds for 2003 



New Year.” The hinnermaist page tells fowk 
that the Pieter wis taen frae an original ink & 
watercolour paintin bi East Lothian airtist an 
buik illustrator, Sally J Collins, shawin the 
auld Forth Brig at Yule. 

Forbye that, there a wee cuttie accoont o the 
brig’s hamecomin:- 

“ The Forth Rail 
Brig taen seeven 
year tae big an wis 
officially opened in 
Mairch 1890 bi 
H.R.H. Prince o 
Wales ( suin tae be 
Edward VII ). The 
cantilever brig is a 
mile an a hauf lang 
an spangs the 
Forth frae Sooth 
tae Nor Queens- 
ferry, a braw tes¬ 
tament tae the 
ingineerin skeels o 
wir forbeirs.” 

The cairds costs 60p 
for ilka ane collectit frae Scots Tung or bi 
post in pokes o 10 for £7 incl. p&p. 

Orders can be pitten bi post, phone or e-mail 
tae:- Scots Tung, 27 Stoneyhill Avenue, 
Musselburgh, Midlothian, EH21 6SB. 

0131 665 5440 rfairnie@btinternet.com 


S COTS Tung’s Yule cairds for this in- 
comin Christmas is noo ready for col- 
lectin an at the time o writin, the new land¬ 
scape format wis disappearin like snaw aff a 
dyke wi weel ower a thoosand selt. Coorse 
thon grand auld leddy o brigs, the Forth Brig, 
micht weel hiv haed a haund in its success. 


Forbye the greetins on the front o the caird, 
there a braw seasonal poem inower on the 
left haund side that’s taen ower the Makar’s 
Neuk this month. The seasonal greetins on 
the ither inside page says:- 
“Biddin Ye A Blythe Yuletide An A Guid 


A Singular Plural 

T HE Northern Subjeck Rule’s the tairm 
yaised tae mean a gremmatical paittren 
whan the present tense verb can tak the -s 
endin in singular an plural, binna it’s cleikit 
tae a personal pronoun as its subjeck. It’s 
fund in aw byleids o Scots an it’s aften uised 
the day. 

Sae , the bairns speaks English, no the 
bairns speak English. Bit they speak Eng¬ 
lish , no they speaks English. 

The NSR is thocht tae hae kythed in North¬ 
ern English afore the 9t c. There a wheen 
theories as tae whit leid this paittren comes 
frae. Ane o thaim says it’s frae Brythonic, an 
auld P-Celtic leid that wis spoken in the 
sooth o Scotland till the back end o the 8t c. 
an that evolved intae byleids kent noo as 
Welsh, Cornish an Breton. Some academics 
says the wis a Celtic bi-lingual stage (a con¬ 
tinuum o Brythonic an Auld English) afore 
the Scandinavian leid wis spoken in northern 
England atween the 9t an lit c. an sae it’s 
Brythonic that this rule maun come frae. 

Wojtec Gardela. 
Refs:- Klemola J. (2000). The Origins of the 
Northern Subj. Rule - A case of Early Contact?’ 
In H. Tristram (Ed.) The Celtic Englishes II. 
Heidelberg: Universitatsverlag C. Winter. 



Scotsoun 


and Welcome 

The 3rd Sunt so un Annu:rl l.ectu.i'e 

Scotland’s Forgotten Radical 

- The Poe fry of James Young Geddes 

by 

Professor Douglas Gifford!, 

Chair of Scotiiah Literature,University of Glasgow 

The interval will be followed by 

Scotseen video sequences, poetry, 
and music by the Scots quit, airs 

Trinity Hull, Dundee High School, Dundee 
on 21st November, 2003 ut 7.00pm for 7.30pm 

Tn association with 

The Setils Language Society 

and in support of 

The Robert Fergusson Statue Fund 

Ti vkeU £ 10 1 JKJ enncinsio n 1 

frn/n the Scol* Language Rraaurce CMltr*. rt-K,Rcil Library, 
a York PJj-.cc r Parth Pf ISSEF, kfrpAnM 01738 440109 
sErri?So Lca.uk — or' pay at iho ttuor an the evening 

FHEE KVKNM CWH 1'ANJtINO IN T1IE SCHOOL PLATO lii'lUNi) 


M akar's N eu k 

(POEM TAEN FRAE YULE CAIRD) 

Thinkin o Scotia’s bonnie views 
Shairlie yin o the best maun be 
The railway brig that spangs the Forth 
Whaur ferries lang syne sailed the sea. 

It’s tholed the test o time an tide 
For a hunder year an mair 
Girders an rivets wrocht in place 
Ingineerin wi skeelie flair. 

Noo Yuletide cairds is gey lik brigs 
Raxin ower gaps o time an miles 
Sooderin bonds o kith an kin 
Nurturin freendships aw the whiles. 

Sae awthin guid this blithe Yuletide 
Happiness, contentment an cheer 
Ample board an mony a freend 
But maist o aw A Guid New Year. 

_ J.C.C. - Scots Tung 












